Mamba (yhtye)

**Mamba** on vuonna 1984 perustettu iskelmällinen yhtye, joka "yhdistelee romantiikkaa, poppia ja huumoria". Yhtyeen keulakuvana on alusta asti toiminut laulaja Tero Vaara, joka on säveltänyt useimmat yhtyeen laulut.

## Historia
### Alkuvaiheet

Mamba perustettiin Porissa vuonna 1984. Yhtyeen alkuperäinen nimi oli *Terveisiä päiväntasaajalta*. Levy-yhtiö Fazerilla nimeä pidettiin liian pitkänä, joten Jaakko Salo muutti sen Mambaksi. Nimen on arvioitu olevan viittaus toiseen Porista lähtöisiin olevaan yhtyeeseen, Dingoon.

Yhtyeen ensimmäisenä singlenä 1984 ilmestynyt "Mitä yhdestä särkyneestä sydämestä" oli heti valtakunnallinen menestys, joka soi paljon radiokanavilla.Taikapeili on tehnyt kyseisestä kappaleesta oman version.  Alkuvuosien menestyskappaleita olivat "Kantakaa Lassi jo pois", "Lauantai-ilta" ja "Älä jätä minua". Mamban ensimmäinen albumi *[[Mamba (albumi)|Mamba]]* ilmestyi 1985. Vuonna 1987 ÄKT muisti Mambaa vuoden yhtye -Emmalla, jonka yhtye jätti hakematta.

### Myöhemmät vaiheet

Vuosien saatossa Mamban kokoonpano on vaihtunut useita kertoja, ja yhtye on ollut ajoittain tauolla pitkiäkin aikoja. Laulaja Tero Vaara on yhtyeen ainoa alkuperäinen jäsen. Välillä yhtyeen suosio on hiipunut, mutta noussut taas hittikappaleiden myötä: vuoden 1994 *[[Kummitusjuttu (albumi)|Kummitusjuttu]]* -albumia vauhditti "Valokuvia" ja kesän 2002 radion soitetuin kappale Suomessa oli "Vielä on kesää jäljellä". Albumilta *Mä tein sen taas* julkaistu single "Hei, dj" nousi Suomen virallisen singlelistan ykköseksi 7. elokuuta 2006.

Yhtye ilmoitti marraskuussa 2014 jäävänsä pitkälle tauolle.  Vuonna 2020 yhtye aloitti jälleen keikkailun uudistetulla kokoonpanolla ja on myös äänittänyt uutta musiikkia. Yhtye julkaisi singlen *Et ole yksin* 3. huhtikuuta 2020. Single on julkaistu sekä CD-formaatissa että suoratoistopalveluissa.

Mamba juhlisti 40-vuotista uraansa tekemällä juhlakiertueen syksyllä 2024. Seuraavana vuonna yhtye teki juhlakiertueen laulaja-lauluntekijä Tero Vaaran 60-vuotisjuhlan kunniaksi.

## Kokoonpano

* Tero Vaara – laulu, kitara (1984–)
* Pete Hatakka – koskettimet
* Aleksi Ahoniemi – saksofoni
* Harri Lehtonen – rummut (2001–)
* Harri Rantanen – bassokitara (2025–)

### Entiset jäsenet

* Jari Heino – bassokitara (2014–2025)
* Pete Nikkinen – kosketinsoittimet (2010–2021)
* Ville Nurmi – kitara (2020–2022)
* Timo Mynttinen – bassokitara (2001–2014)
* Antti Snellman – saksofoni (2011–2014)
* Esa Niiva – saksofoni (2008–2011)
* Reijo Anttila – kosketinsoittimet (1992–2004, 2008–2009)
* Vesa Anttila – kitara (2008–2009)
* Tuomas Wäinölä – kitara (2001–2004)
* Kari Makkonen – bassokitara (1986–2001)
* Timo Räsänen – rummut (1996–2001)
* Petteri Korhonen – rummut (1986–1988, 1992–1995)
* Seppo Myllymäki – rummut (1990–1991)
* Harri Wiro – kitara (1986–1990)
* Ari Loukkalahti – kitara, laulu (1984–1986)
* Kari Heiskari – bassokitara, laulu (1984–1986)
* Kari Rinko – rummut (1984–1986)
* Arto Rautajoki – rummut (1986)

## Julkaisut

### Albumit
* 
*  kultalevy
*  kultalevy
* 
* 
*  kultalevy
* 
* 
* 
*  kultalevy
*  kultalevy, platinalevy
*  kultalevy, platinalevy
* 
* 
* 
* 
* 
* *Ihana voima* (2023)

### Kokoelmat
* 
*  kultalevy, platinalevy
* 
* 
*  kultalevy, platinalevy, tuplaplatina
* 
* 
*  kultalevy, platinalevy

### DVD
* 

## Myydyimmät albumit
* *Vaaran vuodet* 1984–1999 (myyty 86&nbsp;311 kappaletta) (kokoelmalevy)
* *Lauantai-ilta* (48&nbsp;646 kappaletta)
* *20 suosikkia* (43&nbsp;696 kappaletta) (kokoelmalevy)
* *Syksy* (43&nbsp;266 kappaletta)
* *Meille vai teille* (41&nbsp;099 kappaletta)
* *Lempikappaleita* (34&nbsp;969 kappaletta) (kokoelmalevy)
* *Joulualbumi* (30&nbsp;891 kappaletta)

## Lähteet

## Aiheesta muualla
* Mamban viralliset kotisivut
* Ylen Elävä arkisto: Tero Vaara ja Mamba
* Mamba esittää kappaleen "Mitä yhdestä särkyneestä sydämestä" Hittimittari-ohjelmassa 17.01.1985 Yle Areena